Temeljem obavijesti Hrvatska elektroprivreda d.d (“HEP”) o iskazivanju interesa općinski načelnik Dominik Cerić objavljuje

**JAVNI POZIV**

**za dostavu interesa za razvoj projekta obnovljivih izvora energije na području Republike Hrvatske**

**1. PREDMET JAVNOG POZIVA**

Predmet ovog Javnog poziva je prikupljanje prijava za iskazivanje interesa suradnje na razvoju projekta obnovljivih izvora energije na području Općine Podravska Moslavina.

**2. OPĆI UVJETI ZA PODNOŠENJE PRIJAVA**

Pravo prijave imaju pravne ili fizičke osobe sa područja Općine Podravska Moslavina sukladno obavijesti na internet stranici**https://www.hep.hr/projekti/obnovljivi-izvori-energije/poziv-za-iskaz-interesa-oie/obavijest-o-zahtjevu-za-iskazivanjem-interesa/3402**

**3. POTREBNA DOKUMENTACIJA**

Zainteresirane osobe koje imaju u vlasništvu česticu poljoprivrednog zemljišta u k.o. Moslavina Podravska veću od 10 hektara (jednu ili više njih u neposrednoj blizini) trebaju dostaviti prijavni obrazac kojim iskazuju svoj interes, te zk izvadak za česticu kao i izvod iz katastra.

Iskaz interesa se odobravaju temeljem podnesenih prijava. U slučaju potrebe tražit će se nadopuna iste.

**4. NAČIN, MJESTO I ROK ZA PODNOŠENJE PRIJAVA**

Prijavni obrazac se može preuzeti na interenet stranica [www.podravskamoslavina.hr](http://www.podravskamoslavina.hr) te se isti s propisanom dokumentacijom dostavlja poštom ili osobno na adresu:

**OPĆINA PODRAVSKA MOSLAVINA**

**J.J. STROSSMAYERA 150, 31 530 PODRAVSKA MOSLAVINA**

**s naznakom „Povjerenstvo za iskaz interesa za razvoj projekta obnovljivih izvora energije na području Republike Hrvatske”**

Javni poziv je otvoren do 09. listopada 2020. godine.

Odluku o odabiru donosi općinsko vijeće na prijedlog povjerenstva, a prijavitelji će biti obavješteni na internet stranici Općine Podravska Moslavina, [www.podravskamoslavina.hr](http://www.podravskamoslavina.hr).

KLASA: 302-01/20-01/1

URBROJ: 2115/03-03-01

Podravska Moslavina, 01.listopada 2020.g.

OPĆINSKI NAČELNIK

Dominik Cerić, v.r.